Keskustelu:Gregor Schlierenzauer

message: Yhtäkään mäkihyppääjää ei taida olla suositeltuna, eikä edes hyvänä artikkelina. Schlierenzauerin artikkeli on yksi parhaista mäkihyppääjäartikkeleista. Ensin olisi tähtäin, että saisi artikkelin ainakin hyväksi. Miten mielestänne tätä voisi parantaa? --Mik08 (keskustelu) 25. helmikuuta 2013 kello 15.12 (EET)
replies: text: Ensi alkuun pitäisi ainakin olla lähteet koko artikkeliin. Sitten voisi kieliasuun kiinnittää huomiota.--Tanár 25. helmikuuta 2013 kello 22.14 (EET)

text: Ainakin laajennusta kaipaisi, puolankielisessä ainakin selvästi enemmän tekstiä, tosin tilastoja siellä on ainakin omaan makuuni aivan liikaa. --Stryn (keskustelu) 26. helmikuuta 2013 kello 13.50 (EET)
replies: text: :Lisäsin lähteitä. Kaikista voitoista ja tärkeimmistä kilpailuista on jo kerrottu, mutta yritän lisätä tekstiä. --Mik08 (keskustelu) 26. helmikuuta 2013 kello 15.29 (EET)
replies: text: ::Voin yrittää itsekin jotain tälle tehdä tänään (jos jaksaa), mm. pientä kielenhuoltoa + kappaleiden jakamista ja ehkä laajennusta. --Stryn (keskustelu) 28. helmikuuta 2013 kello 12.58 (EET)

text: Tein muutaman kielenhuoltomuokkauksen artikkelin alkuosaan.--Jjkankila (keskustelu) 28. helmikuuta 2013 kello 13.11 (EET)

text: Kirjoitin pientä laajennusta. --Mik08 (keskustelu) 28. helmikuuta 2013 kello 13.21 (EET)
replies: text: :Luku "yleistä" on lähinnä triviaa eli hajanaista sirpaletietoa, johon on jo vuosia suhtauduttu wikipediassa aika negatiivisesti. Luvussa mainittuja asioita voisi yhdistää muihin kohtiin tai jättää kokonaan pois.--Tanár 2. maaliskuuta 2013 kello 22.32 (EET)
replies: text: ::Poistin tuon "yleistä" osion. --Mik08 (keskustelu) 3. maaliskuuta 2013 kello 17.16 (EET)

text: :Kausi 2007–2008 -osiossa ei ole lisätty viitteitä alkuun, ja muutenkin ainakin joissakin osioissa on käytetty lähinnä vain FIS:n tuloksia lähteenä. Ihan hyvältä tuo kuitenkin muuten alkaa näyttää. --Stryn (keskustelu) 3. maaliskuuta 2013 kello 11.44 (EET)
replies: text: ::Yritän lähteistää tuon kauden 2007-2008 alun. Jossain kohtaa olen käyttänyt vain FIS:n tuloksia lähteinä, koska muita lähteitä Schlierenzauerin uran alkuajoilta on aika vaikea löytää. --Mik08 (keskustelu) 3. maaliskuuta 2013 kello 17.16 (EET)
replies: text: :::MTV3:n arkistosta löytyy aika hyvin, kunhan ensin tietää miltä päivältä haluaa uutista etsiä. --Stryn (keskustelu) 3. maaliskuuta 2013 kello 17.33 (EET)

text: Oman näkemykseni mukaan artikkeli on lähellä hyvän artikkelin tasoa. Suositelluksi kaipaisin ehkä hieman syvempää tietoa aiheesta; siis urastakin jotain muutakin kuin pelkkää "tilastoluetteloa". --PtG (keskustelu) 3. maaliskuuta 2013 kello 18.01 (EET)
replies: text: :Joo, komppaan. Artikkeli on kehittynyt paljon. Hyväksi se voisi jo mennä, mutta suositelluksi se on vielä liian luettelomainen. Kaipaisin esimerkiksi jotain arviota siitä, mihin Schlierenzauerin menestys perustuu: mitkä ovat hänen vahvuuksiaan tai erityisominaisuuksiaan, millainen tyyli tms.--Tanár 4. maaliskuuta 2013 kello 22.45 (EET)
</div>
thread_title:  Arkistoitu vertaisarviointi 

message: Ehdotan lupaavaksi. Kertoo kattavasti ja neutraalia näkökulmaa noudattaen aiheestaan, yksityiselämää koskevan osion voisi ehkä lisätä ja sijoitustaulukko pitäisi päivittää. Knuutson273 (keskustelu) 14. tammikuuta 2014 kello 18.43 (EET)
replies: text: Mäkihyppyuraosio on nyt lähinnä vain sijoitusten luettelemista lause kerrallaan. Minä jättäisin siihen vain yhteenvedot kausista ja pari kohokohtaa, ja yksittäiset tulokset voisi löytää alaosan taulukosta tai kausittain oman osion lopusta yhdellä rivillä. Yksityiselämäosio olisi hyvä olla, ja ehkä jokin osio esim. harjoittelusta, loukkaantumisista, hyppytyylistä tms. jos löytyy materiaalia. --Savir (keskustelu) 17. tammikuuta 2014 kello 15.21 (EET)

text: Yllä olevan kannalla, liikaa turhaa teksiä. Muokkasin tulostaulukkoa selvemmäksi, harmaa ja hopea kun menevät sekaisin. Päivitin taulukon samalla. – EtäKärppä48 18. tammikuuta 2014 kello 23.52 (EET)

text: Käy lupaavaksi. Luettelomaisuus häiritsee vähän minuakin, muttei ole parannusehdotusta siihen. Kenties Savirin ehdotuksessa on ideaa. --Höyhens (keskustelu) 20. tammikuuta 2014 kello 22.16 (EET)

text: Samaa mieltä kuin Savir. Lähellä lupaavaa, mutta yksityiselämästä ja hyppytyylistä tms. ("urheilijakuva") olisi hyvä olla enemmän asiaa. Nyt on vielä sen verran yksipuolinen ja luettelomainen, että en kannata.--Tanár 22. tammikuuta 2014 kello 22.05 (EET)--Tanár 22. tammikuuta 2014 kello 22.05 (EET)

text: Kyllä tämä minusta lupaavaksi menee näinkin. Hyväksikin heti, kun leipäteksti ei ole enää niin luetteleva. --Elena (keskustelu) 25. tammikuuta 2014 kello 23.44 (EET)

text: En kannata vielä päivitysten ja parantelujenkaan jälkeen yllämainituista syistä. Artikkeli paranisi lyhentämällä ja osioiden jäsentelyllä. Lisäksi meneillään olevasta kaudesta puuttuu taas sen verran monta kilpailua että pistemäärä ja kokonaissijoitus on väärä. Ehkä kuluvan kauden tulokset saisivat olla vain jonkin linkitetyn sivun takana niin vältetään se ongelma, josta tällaiset aktiiviurheilijoista kesken kilpailukauden tehdyt artikkelit helposti kärsivät? --Savir (keskustelu) 26. tammikuuta 2014 kello 22.58 (EET)

text: Koska muutoksia ei ole artikkeliin tapahtunut, arkistoin keskustelun. Ei lupaava. – EtäKärppä48 29. tammikuuta 2014 kello 23.18 (EET)
</div>
thread_title:  Lupaava artikkeli-ehdotus